Oppsummering fra første møte i arbeidsgruppen Bø, 10.03.2020

Tilstede: Sven Arntzen, Heidi Stavrum, Bernt Øyvind Thorvaldsen, Kristian Hanto, Frode Telseth, Kirsten Houe, Christian Kjuus, Gry Kvivle, Annette Bischoff, Peer Andersen og Kjerstin Eek Jensen.

Presentasjonsrunde og oppklaringer av gruppens sammensetning.

**Sak 1** - **Gjennomgang av prosjektet og mandatet**

Studieporteføljeprosjektet blir gjennomgått på alle personalmøter v/ dekan. Foreløpig har Drammen og Vestfold gjennomført personalmøter hvor denne informasjonen er gitt. Bø står for tur.

Prosjektgruppen skal ikke ta beslutninger, men danne et grunnlag for videre prosess. Scenarier skal knyttes til mandatet og blir basert på et bredt grunnlagsmaterialet.

En nettside er laget for studieporteføljeprosjektet. Her blir referat og annen relevant informasjon lagt ut. Siden skal lenkes til intranettet. Kommentarer kan legges inn her om noen ønsker å gi innspill til prosjektleder.

Lenke til nettsiden: <https://blogg.usn.no/spp-hiu/>

**Sak 2 - Oppsummering av første møte i prosjektgruppen**

Prosjektgruppen kommer med en klar bestilling til arbeidsgruppene etter sitt (andre) møte 30. mars. I mars prioriteres et førstemøte for alle arbeidsgruppene slik at dette er gjennomført før prosjektgruppens neste møte. Prosjektleder og fakultetsrådgiverne deltar i alle arbeidsgruppenes første møte.

**Sak 3**- **Arbeidsgruppenes mandat og rolle**

Annette Bischoff leder arbeidsgruppen og rapporterer inn til prosjektgruppen.

Arbeidsgruppen skal komme med sine innspill til 15. mai.

I tillegg til at arbeidsgruppen skal komme med innspill til prosjektgruppen om hvordan et (eller flere) scenariet for campus Bø kan se ut i fremtiden, skal gruppen også tenke over utviklingsmuligheter for HIU som fakultet.

Det er viktig å presisere at ingen studiesteder skal legges ned, alle skal bestå. HIU skal ikke konkurrere med hverandre hva studieportefølje angår, men være supplerende.

Drøft rundt bordet:

* Prosjektet ser ut til å ivareta hensyn som medvirkning og transparens.
* Styret og rektor sier at campus må løftes frem; det er bra. Det er et naturlig forløp. Engasjementet og iver ligger på campus, i miljøene. Dette «grunnengasjementet» må tas på alvor. Fakultetets størrelse og antall ansatte er utfordrende med tanke for reelle møtepunkt for ivaretakelse av dette engasjementet. Studieporteføljeprosjektet ser ut til å ha klart å omfavne dette i måten arbeidet er lagt opp på. Vi ønsker alle full åpenhet og medvirkning.
* Bø koordinerer program som ikke inngås av lærerutdanningene. Dette er et viktig spor for denne arbeidsgruppen. Det er viktig at fakultetet har en strategi for de utdanningene som ikke tilhører lærerutdanningen.
* Fakultetet bør ta høyde for rekrutteringsgrunnlag lokalt, regional og nasjonalt.
* Både disiplin og profesjonsstudier må ivaretas.

**Sak 4**- **Den videre prosess med arbeidet**

Arbeidsgruppene skal levere sine betraktninger med frist; 15. mai, deretter skal prosjektgruppen jobbe videre. Denne fasen av studieporteføljeprosjektet skal være ferdig til høsten. Ingen av gruppene skal ta noen politiske avgjørelser, men skisse scenarier.

Drøft rundt bordet:

* Etter spørsmål fra gruppen så bekreftes det at alle forslag (innspill) ønskes med, også administrative endringsforslag.
* Arbeidsgruppen foreslår å jobbe med det de har innad på Bø først, deretter kan diskusjonen løftes.
* Studentbehovene er det viktigste.
* Exphil/exfac.

**Sak 5**- **Orientering av bakgrunnsmaterialet. Hva har vi og er det mer vi trenger fremover?**

Orientering om hva som nå er tilgjengelig av bakgrunnsmaterialet, samt hva som kommer. Oppdatert materialet skal være på plass innen 30. mars.

I tillegg til det bakgrunnsmaterialet som nå foreligger og det som skal komme på plass så ønsker arbeidsgruppen følgende:

* Strategi for markedsføring
* Internasjonaliseringstall

Studietabellen for Bø (som ble sendt arbeidsgruppen i forkant av møte) oppdateres av gruppens medlemmer og sendes til Kjerstin. Kjerstin oppdaterer tabellen med opptakstall, frafall, gjennomstrømning, internasjonalisering.

**Sak 6**+ **Sak 7**

**Gjennomgang av porteføljen på studiestedet i dag**

**Innledende diskusjon om prosjektet**

Sak 6 og 7 oppsummeres sammen da det ble glidende overgang fra sak 6 til 7.

Drøft rundt bordet:

* Har navn på studiene noe å si for kjønnsfordelingen i de ulike programmene/årsenhetene?
* Mangler MA-påbygning slik at alt kan tas på USN. MA, BA innen PPU, språk.
* Didaktiske komponenter.
* Arbeidsgruppen skal ikke være redd for å tenke nytt, men sørge for at forslagene er godt forankret i tallmaterialet og i en langsiktig bærekraftig tankegang.
* Det er mange som tar årsstudium kun fordi de ønsker *et* år eller mangler fag. Mange vil ta det som nettstudier, men kommer ikke inn. Det er derfor mange som ikke møter til studiestart (til den studieplassen de ble tildelt).
* Det er forskjell på den studentgruppen som kun ønsker å gjennomføre et årsstudium og de som vil videre i et studieprogram. Hvordan håndterer vi disse ulike studentgruppene?
* Dersom vi får opptak til enkeltemner, og årstudium går ut, blir dette mer arbeid for å håndtere de samme studentene?
* PhD i kulturstudiet. Denne må også ivaretas. Må synliggjøring oppbygningen fram mot PhD-studiet. Humaniora – en av stolpene i kulturstudier.
* Vet vi godt nok om hvor studentene våre havner i arbeidslivet? Her kan kandidatundersøkelser være til hjelp.
* Ønskelig med mer brukervennlig nettsider. Potensielle søkere finner ikke frem i studieporteføljen til HIU. Gir de oss opp før opptaket går?

Arbeidsgruppen tar sitt neste møte etter påske. Annette kaller inn gruppen til møte og Peer deltar i neste møte.